Sukladno Prilogu 4. – Pravila o provedbi postupaka nabava za neobveznike Zakona o javnoj nabavi, koji je sastavni dio Poziva na dostavu projektnih prijedloga „Poboljšanje konkurentnosti i učinkovitosti MSP-a kroz informacijske i komunikacijske tehnologije (IKT) – 2“, Senso IS d.o.o. objavljuje

**POZIV NA DOSTAVU PONUDA**

Postupak javne nabave za nabavu roba

Evidencijski broj nabave: S-IKT-2-20

**Projekt**

Izrada programskih modula za upravljanje poslovnom dokumentacijom i procesima U oblaku (I-Cloud).

**NARUČITELJ**

Senso IS d.o.o.

Adresa: Prisavlje 2; 10000 Zagreb

Zagreb, ožujak 2020.

Sadržaj

[OPĆI PODACI 3](#_bookmark0)

1. [Naziv, adresa i kontakt podaci Naručitelja 3](#_bookmark1)
2. [Kontakt osoba Naručitelja 3](#_bookmark2)
3. [Podaci o postupku nabave 3](#_bookmark3)

[PODACI O PREDMETU NABAVE 4](#_bookmark4)

1. [Opis predmeta nabave 4](#_bookmark5)
2. [Grupe predmeta nabave 4](#_bookmark6)
3. [Rok isporuke roba 5](#_bookmark7)
4. [Mjesto isporuke roba 5](#_bookmark8)

[IZBJEGAVANJE SUKOBA INTERESA 5](#_bookmark9)

1. [Obvezni razlozi isključenja 5](#_bookmark10)
2. [Odredbe koje se odnose na zajednicu ponuditelja 5](#_bookmark11)

[PODACI O PONUDI 6](#_bookmark12)

1. [Sadržaj i način izrade ponude 6](#_bookmark13)
2. [Alternativne ponude 7](#_bookmark14)
3. [Način dostave ponude 7](#_bookmark15)
4. [Izmjena i/ili dopuna ponude i odustajanje od ponude 7](#_bookmark16)
5. [Rok za dostavu ponude 7](#_bookmark17)
6. [Način određivanja cijene ponude 7](#_bookmark18)
7. [Valuta ponude 8](#_bookmark19)
8. [Kriterij za odabir ponude 8](#_bookmark20)
9. [Rok valjanosti ponude 8](#_bookmark21)
10. [Odbijanje ponude 8](#_bookmark22)
11. [Poništenje postupka 9](#_bookmark23)
12. [Rok za donošenje odluke o odabiru/poništenju 9](#_bookmark24)
13. [Informacije i dodatna pojašnjenja Poziva na dostavu ponuda 9](#_bookmark25)
14. [Izmjena poziva na dostavu ponuda 10](#_bookmark26)

[OSTALE ODREDBE 10](#_bookmark27)

1. [Rok, način i uvjeti plaćanja 10](#_bookmark28)
2. [Tražena jamstva 10](#_bookmark29)

OPĆI PODACI

1. Naziv, adresa i kontakt podaci Naručitelja Senso IS d.o.o.

OIB: 53765524684

Adresa: Prisavlje 2; 10000 Zagreb

Broj telefona: + 385 13030780

Broj telefaksa: + 385 Elektronička e-pošta: [info@](mailto:info@plavipartner.hr)senso-is.hr

Internetska stranica: [www.](http://www.plavipartner.hr/)senso-is.hr

1. Kontakt osoba Naručitelja

Slaven Kulić

Broj telefona: + 385 13030780

Broj telefaksa: + 385 13030781

Elektronička pošta:slaven.kulic@senso-is.hr

1. Podaci o postupku nabave

Nabava se provodi u sklopu projekta „Izrada programskih modula za upravljanje poslovnom dokumentacijom i procesima U oblaku (I-Cloud)“ koji je tvrtka Senso IS d.o.o. 21.12.2018. prijavila na Poziv na dostavu projektnih prijedloga „Poboljšanje konkurentnosti i učinkovitosti MSP-a kroz informacijske i komunikacijske tehnologije (IKT) – 2“, KK.03.2.1.19.

Naručitelj provodi postupak s objavljivanjem poziva na dostavu ponuda, sukladno točki 4.2. priloga

1. Pravila o provedbi postupaka nabava za neobveznike Zakona o javnoj nabavi koji je sastavni dio Poziva na dostavu projektnih prijedloga „Poboljšanje konkurentnosti i učinkovitosti MSP-a kroz informacijske i komunikacijske tehnologije (IKT) – 2“, KK.03.2.1.19 Evidencijski broj nabave: S-IKT 2-20. Temeljem provedenog postupka sklapa se: ugovor o nabavi roba

PODACI O PREDMETU NABAVE

1. Opis predmeta nabave

Provedbom projekta „Izrada programskih modula za upravljanje poslovnom dokumentacijom i procesima U oblaku (I-Cloud) „tvrtka Senso IS d.o.o. predviđena je nabavka specijaliziranih softverskih rješenja za brzu i efikasnu obradu poslovne dokumentacije i poslovnih procesa te za učinkovitu pohranu i učinkovito arhiviranje poslovne dokumentacije izvršenih projekata. Nabavkom ovih softvera unaprijediti će se usluga proizvoda koje tvrtka nudi na tržištu prilagođena trendovima poslovanja i samim time povećati konkurentnost proizvoda na tržištu. Smanjiti trošak rada, poboljšati kvaliteta proizvoda te time povećati tržišni udio i prihode tvrtke.

U okviru projekta nabavljena je informatička oprema, tehnička infrastruktura (hardware i software licence) kao pretpostavku za razvoj i podršku softverskim rješenjima koja su predmet ove nabave.

Predmet nabave obuhvaća: Razvoj i implementacija programskih rješenja (modula)

* 1. Razvoj modula za WEB skeniranje (programsko rješenje)
  2. Razvoj osnovnog modula za urudžbiranje (programsko rješenje),
  3. Razvoj osnovnog modula za odobravanje računa (programsko rješenje),

Predmet nabave je isporuka programskih rješenja (modula) za upravljanje poslovnom dokumentacijom i poslovnim procesima u oblaku (osnovni modul za urudžbiranje, modul za odobravanje računa i modul za distribuirano web skeniranje).

Modul za WEB distribuirano mora biti integriran sa modulom za urudžbiranje. Isto tako modul za urudžbiranje mora biti integriran sa modulom za odobravanjem ulaznih računa kako bi preuzeo urudžbiranu dokumentaciju. Predmet nabave mora imati potrebnu tehničku operabilnost sa postojećom tehnologijom naručitelja (najnovija verzija IBM ECM platforme).

Detaljne tehničke specifikacije opisane su u prilogu 3. Tehničke specifikacije koji čini sastavni ovog Poziva. Zahtjevi definirani tehničkim specifikacijama predstavljaju minimalne tehničke karakteristike koje ponuđeni predmet nabave mora zadovoljiti te se iste ne smiju mijenjati od strane Ponuditelja. Kako bi bila valjana, ponuda mora zadovoljiti sve stavke tražene tehničkom specifikacijom, što Ponuditelj potvrđuje upisivanjem specifikacije koju nudi ili upisivanjem odgovora „DA“, gdje je primjenjivo.

NAPOMENA: ako je kod bilo koje stavke u Pozivu naveden proizvođač / marka / oznaka /tip

/ certifikati /norme / standardi ponuditelju je dozvoljeno ponuditi jednakovrijedan proizvod. -

Isto se odnosi na Poziv s prilozima.

Kriteriji mjerodavni za ocjenu jednakovrijednosti:

Za sve stavke u kojima se navodi proizvođač / marka / oznaka / tip / certifikati / norme / standardi ponuditelj može ponuditi ''ili jednakovrijedno'' traženom ili navedenom. Ako ponuditelj nudi jednakovrijedan proizvod mora navesti podatke o proizvodu koji nudi. Ovisno o proizvodu, kao dokaz jednakovrijednosti, ponuditelj mora dostaviti tehničku dokumentaciju o proizvodu iz koje je moguća i vidljiva usporedba te nedvojbena ocjena jednakovrijednosti (tehnička dokumentacija proizvođača, ispitni izvještaji priznatoga tijela, atesti, norme, certifikati, sukladnosti i sl.). Ponuditelj mora dokazati da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

1. Grupe predmeta nabave

Predmet nabave nije podijeljen na grupe. Ponuditelj mora ponuditi cjelokupan predmet nabave.

Količine potrebne za predmet nabave su propisane u prilogu 2. Troškovnik.

1. Rok isporuke roba

Rok za isporuku roba i instalaciju je najkasnije 45 dana od potpisa Ugovora.

Postoji mogućnost opravdanog produženja roka dostave u slučaju opravdanih i/ili nepredvidljivih okolnosti (npr. elementarna nepogoda, vanjski razlozi na koje nisu mogli utjecati kupac ni dobavljač, razlozi koje nije bilo moguće predvidjeti u trenutku potpisa ugovora, viša sila i sl, ili bilo koji drugi opravdani razlozi pri čemu se naručitelj i ponuditelj mogu sporazumno usuglasiti).

1. Mjesto isporuke roba

Mjesto isporuke roba je sjedište Naručitelja, Senso IS d.o.o. ; Prsavlje 2 ; 10000 Zagreb

IZBJEGAVANJE SUKOBA INTERESA

Prilikom utvrđivanja postojanja sukoba interesa na odgovarajući način primjenjuju se odredbe Priloga

1. Pravila o provedbi postupaka nabava za neobveznike Zakona o javnoj nabavi koji je sastavni dio Poziva na dostavu projektnih prijedloga „Poboljšanje konkurentnosti i učinkovitosti MSP-a kroz informacijske i komunikacijske tehnologije (IKT) – 2“, KK.03.2.1.19.

Senso IS d.o.o. ne smije sklapati ugovor o nabavi sa sljedećim gospodarskim subjektima:

* 1. Digitalni mobilnik d.o.o.

1. Obvezni razlozi isključenja

Naručitelj će obvezno iz postupka javne nabave isključiti ponuditelja/gospodarski subjekt ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako gospodarskom subjektu prema posebnom zakonu plaćanje tih obveza nije dopušteno ili je odobrena odgoda plaćanja.

Za dokazivanje nepostojanja razloga za isključenje ponuditelj dostavlja potvrdu Porezne uprave o stanju duga ili drugog nadležnog tijela u državi poslovnog nastana ponuditelja. Potvrda ne smije biti starija od 30 dana od dana objave ovog Poziva.

1. Odredbe koje se odnose na zajednicu ponuditelja/podizvoditelje

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Ponuda zajednice ponuditelja mora sadržavati podatke o svakom članu zajednice, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s Naručiteljem.

U zajedničkoj ponudi mora biti navedeno koji će dio ugovora o javnoj nabavi (predmet ili količina, vrijednost ili postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio.

Ponuditelj koji je samostalno podnio ponudu ne smije istodobno sudjelovati u zajedničkoj ponudi.

U slučaju zajednice ponuditelja svi članovi zajednice obvezni su pojedinačno dokazati nepostojanje obveznih razloga isključenja (dostaviti potvrdu Porezne uprave o stanju duga ili drugog nadležnog tijela u državi poslovnog nastana ponuditelja). Isto se primjenjuje i na podizvoditelje.

PODACI O PONUDI

1. Sadržaj i način izrade ponude Ponuda mora sadržavati minimalno:
   1. Ispunjen i potpisan Ponudbeni list (Prilog 1.)
   2. Ispunjen i potpisan Troškovnik (Prilog 2.)
   3. Potvrdu Porezne uprave o stanju duga ili drugog nadležnog tijela u državi poslovnog nastana
   4. Ispunjen i potpisan obrazac Tehničkih specifikacija (prilog 3.)
   5. Dokaz jednakovrijednosti ponuđenog proizvoda, ukoliko je primjenjivo

Ponuda se zajedno sa pripadajućom dokumentacijom izrađuje na hrvatskom jeziku i latiničnom pismu. Ova odredba se ne primjenjuje na kataloge, uzorke, tehničke specifikacije, uputstva za uporabu, izjavu s popisom tehničkog opisa koji nije sadržan u tehničkoj dokumentaciji i sl.

Pri izradi ponude ponuditelj se mora pridržavati uvjeta i zahtjeva iz ovog Poziva na dostavu ponuda te ne smije mijenjati i nadopunjavati tekst Poziva na dostavu ponuda.

Promjena, dopisivanje ili brisanje bilo kojeg dijela izvornog teksta Poziva na dostavu ponuda nije dopuštena.

Svi dokumenti koje naručitelj zahtijeva sukladno ovom Pozivu, mogu se dostaviti kao sken izvornika, ovjerene ili neovjerene preslike. Neovjerenom preslikom smatra se i neovjereni ispis elektroničke isprave. U slučaju postojanja sumnje u istinitost podataka navedenih u dokumentima koje su ponuditelji dostavili u ponudi, naručitelj može radi provjere istinitosti podataka:

* od ponuditelja zatražiti da u primjerenom roku dostave izvornike dokumenata i/ili
* obratiti se izdavatelju dokumenta i/ili nadležnim tijelima.

1. Alternativne ponude

Alternativne ponude nisu dopuštene.

1. Način dostave ponude

Ponuda se dostavlja elektroničkim putem na adresu Naručitelja: info@senso-is.hr

U naslovu elektroničke poruke kojom se šalje ponuda mora biti naznačeno „Ponuda za nabavu roba: S-IKT-2-20“.

1. Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ponuditelj ne može mijenjati ili dopunjavati ponudu nakon isteka roka za dostavu ponuda.

1. Rok za dostavu ponude

Rok za dostavu ponude je do 26.04.2020. do 15 sati. Ponude pristigle nakon tog roka neće se razmatrati.

Naručitelj nakon isteka roka za dostavu ponuda ocjenjuje sadržaj podnesenih ponuda u odnosu na uvjete i zahtjeve iz Poziva na dostavu ponuda.

Otvaranje ponuda nije javno.

1. Način određivanja cijene ponude

Cijena ponude se nudi u apsolutnom iznosu, iskazanom u hrvatskim kunama. Cijena ponude se piše brojkama.

U prilogu 2. ovog Poziva nalazi se troškovnik.

Prilikom popunjavanja troškovnika ponuditelj ukupnu cijenu stavke izračunava kao umnožak količine stavke i cijene stavke. Cijene stavke i ukupna cijena stavke upisuju se u hrvatskim

kunama bez PDV-a. Zbroj svih ukupnih cijena stavki (cijena ponude) izražava se bez PDV-a, a iznos poreza na dodanu vrijednost i cijena ponude s PDV-om se zasebno iskazuju.

U slučaju da ukupna cijena stavki ponude izražena bez PDV-a (zbroj svih ukupnih cijena stavki) izražena u troškovniku ne odgovara cijeni ponude bez PDV-a izraženoj u Ponudbenom listu, vrijedi cijena ponude bez PDV-a izražena u troškovniku.

Ponuđena jedinična cijena je nepromjenjiva.

1. Valuta ponude

Cijena ponude se izražava u hrvatskim kunama.

1. Kriterij za odabir ponude

Kriterij za odabir ponude je najniža cijena, uz ispunjavanje ostalih obveznih uvjeta iz Poziva na dostavu ponuda.

1. Rok valjanosti ponude

Rok valjanosti ponude je 30 dana od isteka roka za dostavu ponuda.

Naručitelj zadržava pravo pisanim putem zatražiti izjavu o produljenju roka valjanosti ponude.

1. Odbijanje ponude

Naručitelj će na osnovi rezultata pregleda i ocjene ponuda odbiti:

* ponudu koja nije cjelovita
* ponudu koja je suprotna odredbama Poziva na dostavu ponuda
* ponudu u kojoj cijena nije iskazana u apsolutnom iznosu
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive
* ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća
* ponudu koja ne ispunjava uvjete vezane za svojstva predmeta nabave te time ne ispunjava zahtjeve iz Poziva na dostavu ponuda
* ponudu za koju ponuditelj nije pisanim putem ili e-mailom prihvatio ispravak računske pogreške

1. Poništenje postupka

Naručitelj će poništiti postupak nabave ako nakon isteka roka za dostavu ponuda:

* nije pristigla niti jedna ponuda
* nije dobio niti jednu valjanu ponudu
* nakon odbijanja ponuda ne preostane nijedna valjana ponuda.

Ako postoji neki od prethodno navedenih razloga za poništenje, Naručitelj bez odgode donosi Odluku o poništenju u kojoj će navesti razloge poništenja i rok u kojem će pokrenuti novi postupak nabave.

Ni u kojem slučaju Naručitelj se neće smatrati odgovornim za bilo kakvu štetu, uključujući gubitak ili izgubljenu dobit, koja je na bilo koji način povezana sa poništavanjem postupka nabave čak ni u slučaju da je Naručitelj bio obaviješten o mogućnosti nastanka štete.

1. Rok za donošenje odluke o odabiru/poništenju

Naručitelj će na osnovu rezultata pregleda i ocjene ponuda, a temeljem kriterija za odabir ponude, donijeti Odluku o odabiru ili poništenju postupka.

Rok za donošenje Odluke o odabiru ili poništenju postupka je pet (5) dana od dana isteka roka za dostavu ponuda.

Ako Naručitelj bude tražio pojašnjenja ponude od strane ponuditelja, rok za donošenje Odluke o odabiru ili poništenju postupka moguće je produžiti.

Preslika Odluke o odabiru bit će poslana svim ponuditeljima koji su sudjelovali u postupku nabave i dostavili ponude.

Preslika Odluke o poništenju će se bez odgode dostaviti ponuditeljima koji su dostavili ponude i objavit će se na mrežnim stranicama Naručitelja i na mrežnim stranicama Strukturnih fondova ([www.strukturnifondovi.hr](http://www.strukturnifondovi.hr/)).

Nakon odabira najpovoljnije ponude, Naručitelj sklapa ugovor s odabranim ponuditeljem. Ugovor o nabavi se sklapa na temelju uvjeta iz Poziva na dostavu ponuda i odabrane ponude.

1. Informacije i dodatna pojašnjenja Poziva na dostavu ponuda

Ponuditelji mogu za vrijeme roka za dostavu ponuda zahtijevati pojašnjenja i izmjene vezane uz Poziv na dostavu ponuda. Pod uvjetom da je zahtjev dostavljen pravodobno, Naručitelj će najkasnije pet

(5) dana prije isteka roka za dostavu ponuda, odgovor staviti na raspolaganje na istim mrežnim stranicama na kojima je dostupna i osnovna dokumentacija.

Zahtjev je pravodoban ako je dostavljen Naručitelju najkasnije šest (6) dana prije isteka roka za dostavu ponuda. Ako iz bilo kojeg razloga moguća dodatna dokumentacija nije stavljena na raspolaganje i ako Naručitelj nije na pravodoban zahtjev odgovorio sukladno navedenom, Naručitelj će rok za dostavu ponuda primjereno produžiti tako da svi zainteresirani Ponuditelji mogu biti upoznati sa svim informacijama potrebnima za izradu ponude.

Komunikaciju i razmjenu informacija po ovoj nabavi ponuditelji mogu provoditi isključivo pisanim putem na adresu elektroničke pošte kontakt osobe iz točke 2. ovog Poziva.

1. Izmjena poziva na dostavu ponuda

Ako Naručitelj za vrijeme roka za dostavu ponuda izmijeni poziv, osigurat će dostupnost izmjena svim zainteresiranim ponuditeljima na isti način, na istim mrežnim stranicama kao i osnovnu dokumentaciju.

Naručitelj će u ovom slučaju po potrebi primjereno produžiti rok.

OSTALE ODREDBE

1. Rok, način i uvjeti plaćanja

Plaćanje će biti izvršeno u roku 5 dana od potpisa zapisnika o uredno izvršenoj isporuci robe. Moguća je parcijalna isporuka robe, te će plaćanje biti izvršeno u roku od 5 dana od potpisa zapisnika o parcijalno isporučenim stavkama.

1. Tražena jamstva

Ponuditelj je dužan navesti jamstveni period za isporučenu robu. (najmanji jamstveni rok za isporučenu robu je 12 mjeseci).